钦定古今图书集成/明伦汇编/氏族典/第163卷 > 《廖用贤尚友录》 > 桓豁
## 钦定古今图书集成/明伦汇编/氏族典/第163卷 > 《廖用贤尚友录》 > 桓豁

按《晋书桓彝传》：“彝子豁，字朗子。初辟司徒府秘书郎皆不就。谢万败于梁。”西藩骚动，温命豁督沔中七
郡军事，击慕容屈尘，破之，进号右将军。温薨，迁征西
将军。太元初，迁征西大将军、开府。豁上疏固让，竟不
许。及苻坚陷仇池，豁以威略不振，所在覆败，又上疏
陈谢，固辞。寻卒。初，豁闻苻坚国中有谣云：“谁谓坚，石
打碎。”有子二十人，皆以“石”为名以应之。